ისმეთ გიუნეი

ისმეთ ვეჰით გიუნეი (თურქ. ; დ. 15 ივლისი, 1923 — გ. 23 ივნისი, 2009) —კვიპროსელი მხატვარი, კარიკატურისტი, პედაგოგი და ფერმწერი.  ცნობილია, როგორც კვიპროსის რესპუბლიკის თანამედროვე დროშის, ქვეყნის გერბის და1960 წლის კვიპროსული ფუნტის ორიგინალური დიზაინის შემქმნელი. გიუნეის დიზაინი უნიკალური იყო, რადგან კვიპროსის რესპუბლიკა გახდა პირველი ქვეყანა მსოფლიოში, რომელმაც თავის დროშაზე რუკა გამოსახა. კოსოვოს რესპუბლიკა მეორე ქვეყანაა, რომელმაც 2008 წელს  მიიღო ეროვნული დროშა რუკის გამოსახულებით.

ისტორია
ისმეთ გიუნეი დაიბადა 1923 წელს [[ლიმასოლი|ლიმასოლში]], [[კვიპროსი]]. ხატვა სკოლის პერიოდში დაიწყო. პედაგოგიური სკოლის დამთავრების შემდეგ 1948 წლიდან მუშაობდა ხელოვნების მასწავლებლად.

1948 წლიდან 1977 წლამდე მუშაობდა -ში, სადაც ასწავლიდა ხელოვნებასა და ისტორიას. 1956 წელს გაიცნო მხატვარი [[იბრაჰიმ ჩალი.]] მასთან მუშაობდა  1960 წლამდე.

1947 წელს გიუნეი გახდა პირველი [[კვიპროსი|კვიპროსელი]] მხატვარი, რომელმაც გახსნა პერსონალური გამოფენა. გიუნეი ხშირად აწყობდა პერსონალურ გამოფენებს, ასევე მონაწილეობდა ჯგუფურ გამოფენებში როგორც [[კვიპროსი|კვიპროსზე]], ასევე მის ფარგლებს გარეთ. 1967 წელს მიიღო სტიპენდია [[ბელფასტის ქუინსის უნივერსიტეტი|ბელფასტის ქუინსის უნივერსიტეტის]] სტრანმილსის კოლეჯში სასწავლებლად. 1986 წელს [[ნიქოზია|ნიქოზიაში]] მოეწყო მხატვრის ფართომასშტაბიანი რეტროსპექტიული გამოფენა. გიუნეი სიცოცხლის ბოლომდე მუშაობდა გრაფიკაზე და ფერთა გამიჯვნაზე.

ისმეთ გიუნი გარდაიცვალა [[სიმსივნე|კიბოთი]] 2009 წლის 23 ივნისს, 85 წლის ასაკში.

კვიპროსის დროშის შექმნა
[[ფაილი: .|მინი|[[კვიპროსი|კვიპროსის]] დროშა]]
სანამ [[კვიპროსი|კვიპროსის]] დროშა დამტკიცდებოდა, კუნძულზე  [[თურქეთი|თურქეთისა]] და [[საბერძნეთი|საბერძნეთის]] დროშებს იყენებდნენ. ამჟამინდელი დროშა დამტკიცდა 1960 წელს დიზაინერთა კონკურსის შედეგად. [[კონსტიტუცია|კონსტიტუციის]] მიხედვით, დროშის ფერებს შორის არ უნდა ყოფილიყო არც წითელი და არც ლურჯი (შესაბამისად, [[თურქეთი|თურქეთისა]] და [[საბერძნეთი|საბერძნეთის]] დროშების ფერები), ასევე [[ჯვარი|ჯვრის]] ან [[ნახევარმთვარე|ნახევარმთვარის]] გამოსახულებები. ყველა მონაწილე შეგნებულად მოერიდა ამ ოთხი ელემენტის გამოყენებას, ცდილობდა დროშა „ნეიტრალური“ გაეხადა. ამრიგად, გიუნეი და სხვა დიზაინერები ერიდებოდნენ  [[საბერძნეთი|ბერძნულ]] ლურჯ და [[თურქეთი|თურქულ]] წითელ ფერებს.
ჟიურიმ არჩევანი იჰმეთ გიუნეის დიზაინზე გააკეთა. 1960 წელს გამარჯვებული გამოავლინა [[კვიპროსის რესპუბლიკა|კვიპროსის რესპუბლიკის]] პრეზიდენტმა [[მაკარიოს ]]-მ, მაშინდელი ვიცე-პრეზიდენტის [[ფაზილ ქიუჩუკის]] თანხმობით.

ახალგაზრდა სახელმწიფოსთვის შეირჩა თეთრი დროშა, როგორც მშვიდობის სიმბოლო იქ მცხოვრებ ორ თემს [[კვიპროსელი ბერძნები|(კვიპროსელ ბერძნებსა]] და [[კვიპროსელი თურქები|კვიპროსელ თურქებს]]) შორის. კუნძულის მოოქროსფრო-ყვითელი რუკა განასახიერებს [[სპილენძი|სპილენძს]] — მეტალს, საიდანაც კუნძულის სახელწოდება მომდინარეობს.  ვინაიდან [[ჰერალდიკა|ჰერალდიკაში]] სპილენძისფერი არ გამოიყენება, რუკას ოქროსფერი ელფერი აქვს. მწვანე [[ზეთისხილი|ზეთისხილის]] ორი ტოტი კუნძულის ორ თემს შორის მშვიდობის სიმბოლოა.

ამჟამად, 1974 წელს კუნძულის გაყოფის შემდეგ, გიუნეის დროშას მხოლოდ მთავრობის მიერ კონტროლირებადი [[კვიპროსი|კვიპროსის]] სამხრეთი ნაწილი იყენებს.

2006 წელს გიუნეიმ [[კვიპროსის რესპუბლიკა|კვიპროსის რესპუბლიკის]] მთავრობას მისი საავტორო უფლებების გამოყენების კომპენსაციის გარდა, გადასახადი მოსთხოვა.  გავრცელებული ინფორმაციით, მაკარიოსი გიუნეის დაჰპირდა წელიწადში 20 ფუნტს ეროვნული დროშის დიზაინისთვის, მაგრამ [[კვიპროსი|კვიპროსის]] თურქული მედიის ცნობით, მას არ მიუღია დაპირებული თანხა. გიუნეიმ საკუთარ წარმომადგენლად დაიქირავა [[კვიპროსი|კვიპროსის]] ბერძნული იურიდიული ფირმა და განაცხადა, რომ საჭიროების შემთხვევაში  [[ადამიანის უფლებათა ევროპული სასამართლო|ადამიანის უფლებათა ევროპულ სასამართლოს]] მიმართავდა.